wickkiey/tamil-wikipedia-chunked huggingface dataset:
# மர்மக் கிரகம்

## அமைப்பும் சர்ச்சையும்

இன்னொரு சூரியன் நமது சூரிய குடும்பத்திற்கு அருகில் உள்ளதாகவும், நிபிரு மிகவும் வித்தியாசமான ஒரு நீள்வட்டத்தில் இரண்டு சூரியன்களையும் சுற்றுவதாகவும் சொல்கின்றனர்.
இன்றைய நிலையில், அதாவது 2012 டிசம்பர் 21ம் திகதி உலகம் அழியப் போகிறது என்று நாம் சொல்லும் நிலையில், ஒரு வருடத்துக்கு முன் நிபிரு கோள் பூமியிலிருந்து 5.8 வா.அ *(AU) (Astronomical Unit)* தூரத்தில் இருக்கிறது (ஒரு வா.அ = 149 598 000 கிலோமீட்டர்கள் ஆகும்). அதன் சுற்றும் வேகத்தில் ஆறு மாதங்களில் 2.9 வா.அ தூரத்தில் இருக்கும். மூன்று மாதங்களில் 1.7 AU, ஒரு மாதத்தில் 0.64 வா.அ என்று மிக அண்மிக்கும். உலகம் அழியும் தினத்திற்கு முதல் நாளான, 20ம் திகதி டிசம்பர் 2012 இல் 0.024 வா.அ தூரத்தில் நிபிரு கோள் இருக்கும். அதாவது வெறும் 35 இலட்சம் கிலோமீட்டர்கள் தூரத்தில் இருக்கும். இது அண்ணளவாக பூமிக்கு மிக அண்மையில் இருக்கும் செவ்வாய் கிரகத்தின் தூரத்தின் அரைவாசி தூரம். இப்போது இந்தக் கோள் இருக்கும் நிலையில், சாதாரண தொலைநோக்கிகளால் இது நமக்கு தெரிவதற்கு சாத்தியமில்லாத தூரத்தில் இருப்பதாகவே பலர் கருதுகிறார்கள். ஒரு நட்சத்திரம் என்றால் அதன் ஒளியை வைத்துக் கண்டு பிடிப்பது சிரமம் இல்லை. ஆனால் ஒரு கோளை அண்டத்தின் இருட்டில் கண்டுபிடிப்பது அவ்வளவு சாதாரணமல்ல. ஆனாலும் நாசா அதைக் கண்டிருக்கலாம் என்ற சந்தேகம் பலமாகவே இருக்கிறது. இந்தக் கோள் பற்றிய இரகசியத்தை நாசா மறைத்து வைத்திருக்கிறது என்று, அமெரிக்கப் பத்திரிகைகளான 'நியூயார்க் டைம்சு' *(New York Times)*, தி வாசிங்டன் போசுட் *(The Washington Post)* ஆகியன கூட வெளிப்படையாக செய்தி வெளியிட்டன.
# விக்கிப்பீடியா:முதற்பக்கக் கட்டுரைகள்/சூலை 1, 2012

**ரைக்கின் பாதுகாப்புக்கான வான்போர்த் தொடர்** என்பது இரண்டாம் உலகப் போரின் ஐரோப்பிய களத்தில் நிகழ்ந்த ஒரு வான்படைப் போர். நாசி ஜெர்மனியின் வான்படை லுஃப்ட்வாஃபே ஜெர்மனி மற்றும் அதனால் ஆக்கிரமிக்கப்பட்டிருந்த ஐரோப்பிய நாடுகளின் வான்பகுதிகளில் நேச நாட்டு வான்படைகளுடன் மோதியது. ஜெர்மனியின் படைத்துறை மற்றும் குடிசார் தொழிற்சாலைகளை குண்டு வீசி அழித்து அதன் மூலம் அந்நாட்டு போர்திறனை முடக்க நேச நாடுகள் முயன்றன. 1939 முதல் 1945 வரை ஆறு ஆண்டுகள் இடையறாது இரவும் பகலும் இரு தரப்பு வான்படைகளும் மோதிக் கொண்ட இப்போர்த் தொடரில் இறுதியில் லுஃப்ட்வாஃபே தோற்கடிக்கப்பட்டு அழிக்கப்பட்டது.**மேலும்...**
---  
முனைவர் **நெ.து.சுந்தரவடிவேலு** சென்னைப் பல்கலைக்கழகத்தின் துணைவேந்தராக இரண்டு முறை பொறுப்பு வகித்தவர். அதற்கு முன்பு தமிழ் நாடு அரசின் கல்வி ஆலோசகராகவும் பொதுக்கல்வி இயக்குனராகவும் பொது நூலக இயக்குனராகவும் பல காலம் சிறப்பாக பணிபுரிந்துள்ளார். பொதுக்கல்வி இயக்குனராக இருந்த போது, அன்றைய முதல்வர் காமராசருடன் இணைந்து இலவச மதிய உணவுத் திட்டம், ஓராசிரியர் பள்ளிகள் திட்டம் ஆகியவற்றைச் செயற்படுத்தினார். பொது நூலக இயக்குனராக இருந்த போது மாநிலம் முழுதும் கிளை நூலகங்களை உருவாக்கினார். தமிழ்நாட்டில் சொத்துவரியுடன் சேர்த்து பெறப்படும் நூலக வரித் திட்டமும் இவரது பணிக்காலத்தில் அறிமுகமானது தான். இந்திய குடியரசு 1961 ஆம் ஆண்டு இவருக்கு பத்மஸ்ரீ விருதை வழங்கிச் சிறப்பித்தது. **மேலும்...**
# மகாராஜபுரம் சந்தானம்

**மகாராஜபுரம் சந்தானம்** (*Maharajapuram Santhanam*, மே 20, 1928 - சூன் 24, 1992) பிரபலமான கருநாடக இசைப் பாடகர் ஆவார்.
# மகாராஜபுரம் சந்தானம்

## ஆரம்பகால வாழ்க்கை

தமிழ்நாடு சிருனங்குர் என்ற கிராமத்தில் மகாராஜபுரம் விஸ்வநாத ஐயர் என்ற இசைக்கலைஞருக்குப் பிறந்தவர். இசைப் பயிற்சியை தனது தந்தையிடம் கற்றார். மெலட்டூர் சாமா தீட்சிதரின் மாணவராகவும் இருந்தார்.
# மகாராஜபுரம் சந்தானம்

## தொழில் வாழ்க்கை

இவர் பல்வேறு பாடல்களையும் இயற்றியுள்ளார். இவர் முருகனின் மீதும், காஞ்சி சங்கராச்சாரியார் மகாப்பெரியவாள் ஸ்ரீ சந்திரசேகர சரஸ்வதி ஸ்வாமிகள் மீதும் பலப் பாடல்கள் எழுதியுள்ளார். யாழ்ப்பாணத்தில் இராமநாதன் இசைக் கழகத்தின் (தற்போது யாழ்ப்பாணம் பல்கலைக்கழக நுண்கலைக் கல்லூரி) முதல்வராக பணிபுரிந்து பின்னர், சென்னையில் வாழ்ந்து வந்தார்.
# மகாராஜபுரம் சந்தானம்

## சிறப்புகள்

சுவாமி தயானந்த சரசுவதி இயற்றிய "போ சம்போ" (ரேவதி), "மதுர மதுர" (பாகேஸ்ரீ), ஆகிய இரண்டு பாடல்களும் "உன்னை அல்லால்" (கல்யாணி), "சதா நின் பாதமே கதி, வரம் ஒன்று" (சண்முகப்ரியா), "ஸ்ரீசக்ர ராஜ" (ராகமாலிகா), "நளின காந்தி மதிம்" (ராகமாலிகா), "க்ஷீராப்தி கன்னிகே" (ராகமாலிகா) ஆகிய பாடல்கள் இவர் பாடி பிரபலமான பல பாடல்களில் அடங்கும்.  
இவர் திருமலை திருப்பதி தேவஸ்தானம், காஞ்சி சங்கர மடம், பிட்ஸ்பர்க், பென்சில்வேனியா வெங்கடாசலபதி கோவில் மற்றும் கணபதி சச்சிதானந்த ஆச்சிரமம் ஆகியவற்றில் ஆசுதான வித்வானாகவும் இருந்துள்ளார்.
# மகாராஜபுரம் சந்தானம்

## மறைவு

மகாராஜபுரம் சந்தானம் 1992 சூன் 24 இல் வாகன விபத்தில் காலமானார். இவரைத் தொடர்ந்து இவரது மகன்கள் மகாராஜபுரம் எஸ். ஸ்ரீநிவாசன் மற்றும் மகாராஜபுரம் எஸ். ராமச்சந்திரன், இவரது முதன்மை மாணவர் ஆர். கணேஷ் ஆகியோர் இவரது இசை பாணியைத் தொடர்ந்து வருகின்றனர்.  
இவரின் நினைவாக சென்னை தியாகராய நகரில் உள்ள கிரிபித் சாலை, "மகாராஜபுரம் சந்தானம் சாலை" எனப் பெயர் மாற்றம் செய்யப்பட்டது. மிகப் பிரபலமான கிருஷ்ண கான சபாவும், முப்பாத்தம்மன் கோவிலும் இந்த சாலையில் உள்ளன. 'மகாராஜபுரம் சந்தானம் தினம்' ஒவ்வோர் ஆண்டும் டிசம்பர் 3 அன்று அனுசரிக்கப்படுகிறது.
# மகாராஜபுரம் சந்தானம்

## இயற்றிய பாடல்களின் பட்டியல்

| எண் | பாடல் | இராகம் | தாளம் |  |
| --- | --- | --- | --- | --- |
| 1 | சதா நின்... | சண்முகபிரியா | மிஸ்ரசாபு | } |
# மகாராஜபுரம் சந்தானம்

## விருதுகள்

- சங்கீத நாடக அகாதமி விருது, 1984. வழங்கியது: சங்கீத நாடக அகாதமி
- சங்கீத கலாநிதி விருது, 1989. வழங்கியது: மியூசிக் அகாதெமி, சென்னை
- இசைப்பேரறிஞர் விருது, 1991. வழங்கியது: தமிழ் இசைச் சங்கம், சென்னை.
- பத்மசிறீ - 1990
- ரிசிகேசில் உள்ள யோகா வேதாந்த பல்கலைக்கழகம் அளித்த "சங்கீத சுதாகரா" விருது
- சிருங்கேரி சந்திரசேகர பாரதியால் அளிக்கப்பட்ட "கான கலாநிதி" விருது
- காஞ்சி காமகோடி பீடாதிபதி செயந்திர சரசுவதியால் அளிக்கப்பட்ட "சங்கீத சங்கமித்ரா வர்சி" விருது
- கலைமாமணி விருது (தமிழ்நாடு அரசு)
# வெள்ளியங்காட்டான்

**வெள்ளியங்காட்டான்** (1904 - 1991) என்னும் தமிழ்க் கவிஞரின் இயற்பெயர் என். கே. இராமசாமி. தன்னுடைய வாழ்க்கைப்பாட்டிற்காக விவசாயியாக, தையல்காரராக, ஆசிரியராக, இதழொன்றில் மெய்ப்புப் பார்ப்பவராக (Proof Reader) பணியாற்றியர். பகுத்தறிவாளராக, ஒடுக்கப்பட்டவர்களின் விடுதலைப் போராளியாக, கவிஞராக இனங்காணப்படுபவர்.
# வெள்ளியங்காட்டான்

## பிறப்பும் கல்வியும்

இவர், கோவை மாவட்டத்தில் காரமடையில் இருந்து குந்தாவிற்குச் செல்லும் வழியில் நீலமலை அடிவாரத்தில் உள்ள வெள்ளியங்காடு என்னும் சிற்றூரில் 1904ஆம் ஆண்டில் பிறந்தவர். தன்னுடைய ஊரை அடியாகக்கொண்டு வெள்ளியங்காட்டான் என்னும் புனைப்பெயரில் கவிதைகள் எழுதினார். திண்ணைப் பள்ளியில் மூன்றாண்டுகள் தமிழ் நெடுங்கணக்கைப் பயின்றார். பின்னர் தன் முயற்சியால் தமிழ் இலக்கண, இலக்கியங்களைக் கற்றுத் தேர்ந்தார். வயிற்றுப்பாட்டிற்காக கர்நாடகவில் சிலகாலம் வாழ்ந்தபொழுது கன்னடமொழியைக் கற்றுக் கொண்டார்.
# வெள்ளியங்காட்டான்

## தொழில்

வெள்ளியங்காட்டான் தன் வாழ்நாளில் பல்வேறு பணிகளைச் செய்தார். 1945- 1946 ஆம் ஆண்டுகளில் வரதராஜபுரத்தில் தையல்காரர் வாழ்க்கை. அப்பொழுது கலரா நோய்க்கு ஆளான பக்கத்துத்தோட்டப் பணியாளர் குடும்பத்தை தன்னுடைய குடிகிடப்பில் வைத்துக் காப்பாற்றியதால் ஊரை விட்டு வெளியேற்றப்பட்டார். பின்னர் கெம்பனூரில் காந்தியவாணரான லிங்கம் என்பவரில் உதவியால் திண்ணைப் பள்ளி ஆசிரியராக இருந்தார். அதன் பின்னர் கந்தே கவுண்டம்பாளையத்தில் ஆசிரியர் வேலை.  
இடையில் சிறிதுகாலம் கோவை சிங்காநல்லூரில் **நவஇந்தியா** இதழில் மெய்ப்புப் பார்க்கும் பணியாற்றினார். 1951 ஆம் ஆண்டில் கோவையிலிருந்து 16 கிலோமீட்டர் தொலைவில் வையம்பாளையம் என்னும் ஊரில் இருந்த சுதந்திர வித்தியாலயம் என்ற உயர்நிலைப் பள்ளியில் விடுதிக் காப்பாளராக வேலைபார்த்தார். குழந்தைகளுக்கு காய்ந்த காய்கறிகளை சமைத்து வழங்குவதை எதிர்த்துத் தொடர்ந்த் சர்ச்சையில் அங்கிருந்து விலகினார்.  
வாழ்வின் இறுதியில் சில ஆண்டுகள் கர்நாடக மாநிலத்தில் மைசூர் நகருக்கு அருகில் உள்ள சிற்றூர் ஒன்றில் தோட்ட மேலாளராகப் பணியாற்றினார்.
# வெள்ளியங்காட்டான்

## குடும்பம்

வெள்ளியங்காட்டான் கோவை மாவட்டத்தில் உள்ள செங்காளிபாளையம் என்னும் ஊரில் பிறந்த குட்டியம்மாள் என்பவரை மணந்தார். ;இவர்களுக்கு மனோகரன் என்னும் மகனும் வசந்தாமணி, நளினி என்னும் மகள்களும் பிறந்தனர். 1950 ஆம் ஆண்டில் குட்டியம்மாள் காசநோயால் மரணமடைந்தார்.
# வெள்ளியங்காட்டான்

## மறைவு

வெள்ளியங்காட்டான் புற்றுநோய்க்கு ஆட்பட்டு 1991ஆம் ஆண்டில், தனது 87 ஆவது அகவையில், கோவையில் மறைந்தார். இவருடைய படைப்புகளை 2010-11ஆம் நிதியாண்டில் தமிழ்நாடு அரசு நாட்டுடைமை ஆக்கியது.
# வெள்ளியங்காட்டான்

## படைப்புகள்

| வ.எண் | ஆண்டு | நூலின் பெயர் | பொருள் | குறிப்பு |
| --- | --- | --- | --- | --- |
| 01 | 1948 | இனிய கவிவண்டு | கவிதை | குமணன் பதிப்பகம், சென்னை |
| 02 | 1950 சூன் | எச்சரிக்கை | கவிதை | வறுமையின் காரணமாக இந்நூல் கவிஞரால் எடைக்குப் போடப்பட்டது.
நூலின் படியொன்றுகூட தற்பொழுது கிடைக்கவில்லை. |
| 03 | 1967 பெப்ருவரி | கவிஞன் | காவியம் | குமணன் பதிப்பகம், சென்னை |
| 04 | 1964 | தாயகம் | காவியம் |  |
| 05 | 1977 சூலை | அறிஞன் | காவியம் | குமணன் பதிப்பகம், சென்னை |
| 06 | 1979 செப்டம்பர் | தமிழன் | காவியம் | குமணன் பதிப்பகம், கோவை |
| 07 | துணைவி | கவிதை | கையெழுத்துப்படி |  |
| 08 | பாட்டாளி | கவிதை |  |  |
| 09 | நண்பன் | கவிதை |  |  |
| 11 | 1982 | பரிசு | காவியம் | கலைமணி கல்வி டிரஸ்ட், கோவை |
| 10 | 1984 | புரவலன் | காவியம் | குமணன் பதிப்பகம், கோவை |
| 12 | 2005 சூலை | வெள்ளியங்காட்டான் கவிதைகள் | கவிதைகள் | யதி வெளியீடு, கோவை |
| 13 | 2005 சூலை | கவியகம் | கவிதை | யதி வெளியீடு, கோவை |
| 14 | 2005 திசம்பர் | நெஞ்சை உருக்கும் நீதிக்கதைகள் | கதைகள் | நளினி வெளியீடு, கோவை |
| 15 | 2006 திசம்பர் | புது வெளிச்சம் | கவிதைகள் | யதி வெளியீடு, கோவை |
| 16 | அறநெறிக்கதைகள் | கதைகள் |  |  |
| 17 | 2007 அக்டோபர் | ஒரு கவிஞனின் இதயம் | கடிதங்கள் | வசந்தாமணி, மனோகரன், நளினி ஆகியோருக்கு
11.10.1947 ஆம் நாள் முதல் 29.12.1962 ஆம் நாள் வரை
வெள்ளியங்காட்டான் எழுதிய 37 கடிதங்களும்
அவர்தம் மனைவி குட்டியம்மாள் எழுதிய கடிதம் ஒன்றும் அடங்கிய தொகுப்பு.
தொகுத்தவர் நளினி. |
| 18 | துறவி | கவிதை | கையெழுத்துப் படி |  |
| 19 | 1990 | தலைவன் | காவியம் | வெண்பா வடிவில் எழுதப்பட்டது. தட்டச்சுப் படி |
| 20 | கால சந்தன் | குறும்புதினம் | 1989ஆம் ஆண்டில் கஸ்தூரி மாத இதழில் வெளிவந்த
கன்னட குறும்புதினங்களின் மொழிபெயர்ப்பு.
கையெழுத்துப்படி | } |  
வெள்ளியங்காட்டானின் படைப்புகள் அனைத்தையும் தொகுத்து 1716 பக்கங்களில் இரண்டு தொகுதிகளாக, **வெள்ளியங்காட்டான் படைப்புகள்** என்னும் தலைப்பில் 2011 ஆம் ஆண்டில் காவ்யா பதிப்பகத்தால் வெளியிடப்பட்டு உள்ளன.
# வெள்ளியங்காட்டான்

## படைப்புகள்

### இயற்றிய சில கவிதைகள்

தீட்டி வீசிடும் கத்திக் கெதிர்செலின்
::தீமை நேருமென் றுள்ளம் உணரினும்
நாட்டுநன் மையைக் கோரி யழைத்திடின்
::நகைமுகத் துடன்தாங் கத்துணிகிறேன்!  
மாபெரு மிந்த வுலகம் முழுவதும்
:மக்களுடைமையடா - அடா
:மக்களுடைமையடா - கொடும்
பாபிக ளான வொருசில ரேயிதைப்
:பங்கிட்டுக் கொண்டாரடா - அடா
:பங்கிட்டுக் கொண்டாரடா
# வெள்ளியங்காட்டான்

## படைப்புகள்

### மதிப்புரைகள்

"ஒரு எழுச்சி, ஒரு நுழைவு, ஒரு நெகிழ்வு, ஒரு பொறி, ஒரு ஏக்கம், ஒரு வியப்பு, ஒரு தோற்றம், ஒரு மின்னல், இவற்றுக்கு வண்ணம் கொடுத்து வெளிப்படுத்தும் கவிதைக்கு "லிரிக்' என ஆங்கில இலக்கியத்தில் அடையாளம் கூறப்படுகிறது. வெள்ளியங்காட்டான் கவிதைகளைப் படித்தபோது "லிரிக்' கவிதைகளுக்கு வேண்டிய கனல் மூண்டிருப்பதைக் கண்டேன்' - கவிஞர் திரிலோக சீதாராம்  
"வயல் வெளிகளிலே அன்பு / வடிவநெல்லெல்லாம் / சுயநல எருமை அந்தோ / சூரையாடுதே' என்ற வெள்ளியங்காட்டான் பாடலையும் இதர பாடல்களையும் குறிப்பிட்டு எளிமையும், உண்மையான உணர்ச்சியும் உள்ள பாடல்கள் வெள்ளியங்காட்டான் பாடல்கள் - பேராசிரியர் அ. சீனிவாசராகவன்  
“வெள்ளியங்காட்டானை யார் என்று எனக்குத் தெரியாது. அவர் பாடல்களோ எனக்கு பழக்கமிருக்கிறது. அவர் பாடல்களில் நாட்டின் பண்பு நன்றாக இருக்கிறது. உண்மைகளையே சொல்லியிருப்பதனால் பாட்டுகள் பொருளுடையாவாக இருக்கின்றன'' - கொத்தமங்கலம் சுப்பு
# வெள்ளியங்காட்டான்

## வெளியிணைப்பு

- வெள்ளியங்காட்டான் நூல்கள் சிலவற்றின் எண்மப்படிகள்
# அர்ஜுன் அப்பாதுரை

**அர்ஜுன் அப்பாதுரை** (*Arjun Appadurai*) உலகமயமாக்கல் மற்றும் நவீனம் குறித்து ஆராயும் தற்கால ஆய்வாளர். இவர் 1949இல் பிறந்து, தற்சமயம் நியூ யார்க்கில் வாழ்கிறார்.
# அர்ஜுன் அப்பாதுரை

## வாழ்க்கைக் குறிப்பு

அர்ஜுன் அப்பாதுரை இந்தியாவிலுள்ள மும்பையில் ஒரு தமிழ் பேசும் குடும்பத்தில் பிறந்தார். ஐக்கிய அமெரிக்காவிற்கு வரும் முன்னர் ஆரம்ப கால கல்வியை இந்தியாவிலுள்ள மும்பையிலேயே கற்றார்.
# அர்ஜுன் அப்பாதுரை

## தொழில்

இவர் சிக்காகோ பல்கலைக்கழகத்தில் பேராசிரியராக பணிபுரிந்தார். சில காலத்திற்கு பின் யேல் பல்கலைக்கழகத்தில் சேர்ந்தார். இவர், தற்போது நியூயார்க் பல்கலைக்கழகத்தின் ஊடகம், கலாச்சாரம் மற்றும் தொடர்பாடல் துறையில் உறுப்பினராயுள்ளார்.  
இவர் திருவல்லிக்கேணியில் உள்ள பார்த்தசாரதி கோயிலின் தேரோட்டத்தை மையமாகக் கொண்டு முனைவர் பட்டம் பெற்றார்.
# அர்ஜுன் அப்பாதுரை

## வெளியிணைப்புகள்

- *Fear of Small Numbers* by Arjun Appadurai (Duke University Press, 2006)
- *Globalization* edited by Arjun Appadurai (Duke University Press, 2001)
- *Disjuncture and Difference in the Global Cultural Economy*
- *Modernity at Large* by Arjun Appadurai (University of Minnesota Press, 1996)
# ஔவையார் (சிற்றிலக்கியப் புலவர்)

**ஔவையார்** பாடிய நூல் என்னும் குறிப்போடு இரண்டு நூல்கள் உள்ளன.
- அசதிக்கோவை
- பந்தன் அந்தாதி
ஆகிய இந்த இரண்டும் சிற்றிலக்கியங்கள்
# ஔவையார் (சிற்றிலக்கியப் புலவர்)

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பதிப்பு 2005
# கேர்டா டேரோ

**கேர்டா டேரோ** (*Gerda Taro*, ஆகத்து 1, 1910 - சூலை 26, 1937) புகழ்பெற்ற புகைப்படக் கலைஞராவார். இவர் போர்க்களத்தில் புகைப்படம் பிடித்து பிரபலமானவர்.
# கேர்டா டேரோ

## இளம்பருவம்

இவர் 1910ஆம் ஆண்டு செருமனியில் போலிய யூதக் குடும்பம் ஒன்றில் பிறந்தார். இவர் தன் வாழ்வின் பெரும்பகுதியை புகைப்படக் கலைஞராக கழித்தார். செருமானிய நாட்சிகள் மக்களுக்கு எதிராக நடத்திய போர்களின் போது போர்க்களக் காட்சிகளை படம்பிடித்துக் காட்டினார்.
# கேர்டா டேரோ

## இறுதிக் காலம்

இவர் மீதான கோபத்தில், குடும்பத்துடன் நாடு கடத்தப்பட்டார். சிறையிலிருந்து விடுதலையாகி, கடைசிவரை குடும்பத்தினரை பார்க்க முடியாமலே இறந்தார். இவர் மேற்கொண்ட தியாக வாழ்வினால், அரச குடும்பத்தினரை மட்டும் புதைக்கும் மயானத்தில் இவரது உடல் அடக்கம் செய்யப்பட்டது குறிப்பிடத்தக்கது.
# எஸ். கே. சிவக்குமார்

**எஸ். கே. சிவகுமார்** (1953 – 13 ஏப்ரல் 2019) இந்திய அறிவியலாளரும் இந்திய விண்வெளி ஆய்வு மையத்தின் செயற்கைக்கோள் மையத்தின் இயக்குநரும் ஆவார். இந்தியாவின் ஆளில்லா நிலவு துழாவுகை திட்டமான சந்திரயான்-1 செயலாக்கத்திற்குத் தேவையான தொலை அளவியல் கருவி அமைப்புக்களின் மேம்படுத்தல்களில் முதன்மை பங்காற்றினார். கர்நாடக மாநிலத்தின் மைசூரைச் சேர்ந்த சிவக்குமார் இந்தியாவின் ஆழ் விண்வெளி தொலைத்தொடர்பின் *தந்தை* எனக் கருதப்படுகிறார்.
# எஸ். கே. சிவக்குமார்

## விருது

- பத்ம சிறீ, 2015
- கருநாடக அரசு விருது (2008)
- நதோஜா விருது (2013)
- மதிப்புறு முனைவர் பட்டம், மைசூர் பல்கலைக்கழகம்
# மரியோ பலோட்டெலி

**மரியோ பர்வூயா பலோட்டெலி ** (*Mario Barwuah Balotelli*, பிறப்பு: ஆகத்து 12, 1990) இத்தாலியைச் சேர்ந்த காற்பந்தாட்ட விளையாட்டு வீரர். பலோட்டெலி மான்செஸ்டர் சிட்டி காற்பந்துக் கழக அணியிலும் இத்தாலிய தேசிய அணியிலும் முன்னால் நின்று தாக்கி ஆடும் காற்பந்தாட்டளராக உள்ளார்.  
பலோட்டெலி தனது காற்பந்தாட்ட வாழ்வை ஏ.சி. லூமெசான் அணியில் துவங்கினார். முன்னதாக பார்செலோனா காற்பந்தாட்டக் கழகத்தில் விளையாட எடுத்த முயற்சிகள் தோல்வியுற்றன. பின்னர் 2007ஆம் ஆண்டில் மிலன் இன்டர்நேசனியனோல் கழகத்தில் சேர்ந்தார். அங்கு அணியின் பயிற்சியாளருடன் பிணக்குகளுடனான உறவு இருந்தது. பல ஒழுங்குமுறைச் சிக்கல்களுக்குப் பிறகு சனவரி 2009இல் இன்டர் மிலன் முதலாம் அணியிலிருந்து இடைநீக்கம் செய்யப்பட்டார்.  
இத்தாலியத் தொலைக்காட்சி ஒன்றில் ஏ.சி.மிலன் சீருடையுடன் தோன்றியதால் மார்ச் 2010இல் இன்டர் மிலன் இரசிகர்கள் மிகவும் கொதிப்படைந்தனர். இதனால் இவரது விளையாட்டு வாழ்வு இன்டர் மிலன் அணியில் முடிந்தது என்ற நிலையில் தொடர்ந்து இன்டருக்கு ஆடி வந்தார். முன்னாள் பயிற்சியாளர் ராபர்டோ மொன்சினி இவருக்கு புதுவாழ்வு கொடுக்கும் வகையில் மான்செஸ்டர் சிட்டி கழக அணியில் ஆகத்து 2010இல் சேர்த்துக் கொண்டார். இங்கும் இவரது ஆட்டமும் விளையாட்டு மைதானத்திற்கு வெளியேயான நடத்தையும் குறிப்பிடக்கூடியதாக இல்லை.  
கானாவைச் சேர்ந்த பலோட்டெலி, இத்தாலியின் தேசிய அணியில் ஆகத்து 10, 2010இல் இணைந்தார். இத்தாலிய தேசிய காற்பந்தாட்ட அணியில் விளையாடும் முதல் கருப்பினத்தவர்களில் ஒருவராக உள்ளார்.
# மின்னணுத் தோற்றப் படங்காட்டி

**மின்னணுத் தோற்றப் படங்காட்டி** (Electronic visual display) என்பது நிகழ்ப்பட படங்காட்டியாகவும், நிரந்தர பதிவாக்கமில்லாமல் மின்னணுவாக அனுப்புகிற படிமங்களைக்காட்டலும், வெளியிடு கருவியாகவும், தோற்றப் வரவேற்பாகவும், தட்டைப் பலகக் படங்காட்டிகளையும் உள்ளடக்கிய படங்காட்டு நுட்பங்கள் ஆகும்.  
தொலைக்காட்சித் தொகுப்பு, அல்லது கணினித் காட்சித்திரை ஆகியவை மின்னணுத் தோற்றப் படங்காட்டியின் பொது பயன்பாடுகள் ஆகும்.
# பந்தன் அந்தாதி

**பந்தன் அந்தாதி** என்னும் நூல் ஔவையாரால் பாடப்பட்டது என அந்த நூலின் குறிப்பு கூறுகிறது. அந்த நூலின் உள்ளே வரும் பாடல்களை எண்ணிப் பார்க்கும்போது இந்த நூல் எந்த ஔவையாராலும் பாடப்படவில்லை என்பது தெளிவாகும். இந்த நூலில் உள்ள ஒரு பாடல் ஔவையாரையே குறிப்பிடுகிறது. இதனால் ஔவையார் பெயரில் யாரோ ஒரு புலவர் இந்த நூலைச் செய்திருக்கிறார் என்பது தெளிவாகிறது.  
- இந்த நூலில் காப்புச் செய்யுள் ஒன்றும், 100 வெண்பாக்களும் உள்ளன.
- இயல் வணிகன் பந்தனைப்போல் ஒப்பு ஆரே சொல்வீர் என ஔவை இவனைப் புகழ்ந்துள்ளார்.
- துரை என்னும் ஆங்கிலேயர் காலச் சொல் இந்த நூலில் பயன்படுத்தப்பட்டுள்ளது.
கதை
: நாகன் காவிரிப்பூம்பட்டினத்து வணிகன். இவன் நாகன் பந்தன் எனவும் போற்றப்படுகிறான். இவனது தந்தை நாகந்தை . பந்தன் நாகலோகம் சென்று வாணிகம் செய்தான். அப்போது அவனுக்கு நாகராசன் பெருஞ் செல்வத்தோடு இரண்டு அரிய பொருள்களையும் அளித்தான். போர்த்திக்கொண்டால் இளமை மாறாதிருக்கும் பொன்னாடை ஒன்று. உண்டவர் நீடூழி காலம் வாழச்செய்யும் நெல்லிக்கனி மற்றொன்று. பொன்னாடையை ஔவைக்குக் கொடுத்ததுடன் நெல்லிக்கனியில் பாதியைத் தான் தின்றுவிட்டு, மீதிப் பாதியையும் ஔவைக்குக் கொடுத்தான்.
:பெற்று மகிழ்ந்த ஔவை
::பந்தனந்தாதி
::பந்தன் நவமணிமாலை
:ஆகிய நூல்களைப் பாடினார்.
# பந்தன் அந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# இந்திய விண்வெளி ஆய்வு மைய செய்மதி நடுவம்

**இந்திய விண்வெளி ஆய்வு மைய செய்மதி நிலையம்** (Indian Space Research Organisation Satellite Centre) என்பது விண்கல பூட்டல் ஒருங்கிணைப்பு மற்றும் தொழினுட்ப சோதனைக்கான இந்தியாவின் முன்னணி இசுரோ நிலையமாகும். இது கருநாடக மாநிலத்தில் பெங்களூரில் அமைந்துள்ளது. இவ்விடத்தில் இந்திய தேசிய செயற்கைக்கோள் தொகுதி, இந்திய தொலை உணர்வு செயற்கைக்கோள் தொகுதி அத்துடன் ஜிசாட் ஆகியவற்றை உள்ளடக்கிய 102 செய்மதிகளை உற்பத்தி செய்துள்ளனர்.  
இந்நடுவத்தில் தற்போது அறிவியலாளர் மற்றும் இயக்குநராக மயில்சாமி அண்ணாதுரை உள்ளார்.
# கல்வியொழுக்கம்

**கல்வியொழுக்கம்** என்னும் நூல் பிற்கால ஔவையார் ஒருவரால் பாடப்பட்ட பல நூல்களில் ஒன்று. செந்தமிழ் இதழ் ஆசிரியர் இதனைக் குறிப்பிடுகிறார்.  
"கல்வியொழுக்கம் என்பது ஒரு நூல். இது மொழிக்கு முதலாம் எழுத்துக்களின் அடைவே நாற்சீர் அடியான் வருவது" என அவர் குறிப்பிடுகிறார்.  
இந்த நூலிலிருந்து அவர் தரும் எடுத்துக்காட்டு
:ஈட்டிய பொருளின் எழுத்தே உடைமை
:சிறுமையிற் கல்வி சிலையில் எழுத்தே
இந்த நூலின் காலம் நாம் தெளிவுபடுத்திக்கொண்ட 6 ஔவையார் பட்டியலில் இணைக்கப் போதிய சான்று இல்லாவிட்டாலும் ஆத்திசூடி, கொன்றை வேந்தன் நூல்களில் உள்ளது போல் வருக்க எழுத்து வரிசையும், பொருளமைதியும் கொண்ட நூல் எனக் குறிப்பிடப்படுவதால் அந்த நூல்கள் தோன்றிய 12ஆம் நூற்றாண்டு இந்த நூலின் காலம் எனக் கொள்வது பொருத்தமானது.
# கல்வியொழுக்கம்

## கருவிநூல்

- மு. அருணாசலம், தமிழ் இலக்கிய வரலாறு, பதின்னிரண்டாம் நூற்றாண்டு, 2005
# விக்கிப்பீடியா:Statistics/July 2012

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# தமிழறியும் பெருமான் கதை

**தமிழறியும் பெருமான் கதை** என்பது ஔவையாரோடு தொடர்புடைய கதைகளில் ஒன்று. தமிழறியும் பெருமான் என்பது ஒரு பெண்ணின் பெயர்.  
அரசகுமரனும் அரசகுமரியும் காதலர்கள். வில்லன் ஒருவனால் இருவரும் கொல்லப்பட்டனர். அவர்கள் பேய் வடிவம் கொண்டு ஒரு சத்திரத்தில் தங்கி அங்கு வந்து தங்குவோரையெல்லாம் அச்சுறுத்தி முடுக்கிக்கொண்டிருந்தனர். ஒருநாள் ஔவையார் அந்தச் சத்திரத்தில் தங்கினார். பேய்கள் வழக்கம்போல் அச்சுறுத்தத் தொடங்கின. பெண்பேய் கல்வியில் வல்ல பேய். இந்தப் பேய் “எற்றெற்று” என்று சொல்லிக்கொண்டு, காலால் எற்றி ஔவையாரை அறைய வந்தது. ஔவையார் அந்தப் பேயின் வரலாற்றை முன்பே அறிந்தவர். அந்தப் பேய் வரும்போது நான்கு பாடல்கள் பாடினார். அவற்றுள் ஒன்று
:வெண்பா இருகாலில் கல்லாளை, வெள்ளோலை
:கண்பார்க்கக் கையால் எழுதாளை – பெண்பாவி
:பெற்றாளே பெற்றாள், பிறர்நகைக்கப் பெற்றாள்,என்(று)
:எற்றோ,மற்(று) :எற்றோ,மற்(று) எற்று.
இப்படி நான்கு பாடல்கள்.  
பேய் ஔவையை எற்ற வர, ஔவை பேயை எற்றப் போவதாகப் பாடினார்.  
பேய் நடுங்கி ஔவையின் காலில் விழுந்து வணங்கியது. ஔவை அந்தப் பேயின் எதிர்கால வாழ்க்கையை எடுத்துரைத்தார். அவர் வாக்குப்படி பெண்பேய் தமிழறியும் பெருமான் எனப் போற்றப்படும் பெருமாட்டியாகப் பிறந்தது. அவளது முற்பிறவிக் காதலன் விறகுவெட்டியின் மகனாகப் பிறந்து விறகு வெட்டிக்கொண்டிருந்தவனைக் கண்டு காதல் கொண்டு திருமணம் நடந்தேறியது.
- இங்குக் காட்டப்பட்டுள்ள பாடல் 16-17ஆம் நூற்றாண்டினது ஆகலாம்.
# தமிழறியும் பெருமான் கதை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# அரசியல் விடுதலை

**அரசியல் விடுதலை** அல்லது **அரசியல் தன்னாட்சி** (*Political freedom*) என்பது மக்கள் தாங்களாக தங்கள் விருப்பப்படி தேர்ந்தெடுக்கப்பட்டவர்கள் மக்களுக்காக அவர்களின் நலத்துக்காக ஆட்சி செய்யும் உறவில் அமைந்த ஒரு நிலை. அப்படி இல்லாமல் மற்றவர்களின் வல்லாண்மையின் கீழ் உரிமைகள் கீழ்மைப்படுத்தப்பட்ட நிலையில் இல்லாமலும், வலுவாக ஒடுக்கப்பட்டு ஒத்துப்போகச் செய்யாமலும், தனிமாந்தர்கள் விரும்பியவாறு செயற்படுத்துவதை தடுக்காமலும், பொருளாதாரம் போன்ற வழிகளில் பல்வேறு அழுத்தங்களும் வலியுறுத்தல்களும் இல்லாத, நிலையாகக் கருதப்படுகின்றது. அரசியல் விடுதலை அல்லது தன்னாட்சி என்பது அரசியல் அறிவியலில் (political science) ஒரு முக்கியமான கருதுகோளாக, கருத்துருவாக கருதப்படுகின்றது. குறிப்பாக மேற்குலக அரசியல் வரலாற்றில் மக்களாட்சி அமைப்புகளில் இது ஒரு முக்கியக் கருத்துருவாகக் கருதப்படுகின்றது(எ,கா அன்னா அரெண்ட்டு.)  
பெரும்பாலான நேரங்களில் அரசியல் விடுதலை என்பது பல்வேறு புற அழுத்தங்களில் இருந்து விடுபடுதல் என்னும் நோக்கில் (இல்லாமை என்னும்) எதிர்மறையாக கூறப்பட்டாலும், மக்கள் தங்களின் தனிமாந்த உரிமைகளையும் கூட்டு, குழு உரிமைகளையும் நிலைபெறச்செய்தல், என்றும் நேர்நிலையாகப் (positive) புரிந்துகொள்ளலாம். இக்கருத்துருவானது மக்கள் தங்களுக்குள் இருக்கும் தன்னகத் தடைகள், கட்டுப்பாடுகளில் (பேச்சு, செயற்பாடுகளில்) இருந்து விடுபடுதல் என்னும் நோக்கிலும், புறவயமான குமுக எதிர்பார்ப்புகளுக்குக் கட்டுப்பட்டு நடத்தல் என்பதில் இருந்தும் விடுபாட்டுடன் சிந்தித்தல் செயல்படுதல் என்னும் நோக்கிலும் விடுதலை என்று உணரப்படுகின்றது. அரசியல் விடுதலை அல்லது தன்னாட்சி என்பது குடிசார் உரிமைகள் பெற்றிருப்பதுடன், நடத்தை (பேச்சு செயல்) முதலியவற்றில் முழு உரிமைகளோடும், மாந்த நேய அடிப்படை உரிமைகளோடும் சட்டத்தின் பாதுகாப்போடு வாழ்தல் என்பதைக் குறிக்கும்.
# அரசியல் விடுதலை

## வரலாறு

பல மேற்குலக அரசியல் அறிஞர்களின் கருத்துப்படி கிரேக்க நாட்டின் அரசியல் கோட்பாடுகளில் இருந்தும் செயற்பாடுகளில் இருந்தும் அரசியல் விடுதலை என்னும் கருத்து உருவானது. (எ.கா அன்னா அரெண்ட்டு (Hannah Arendt)). அரெண்ட்டு அவர்களின் கருத்துப்படி அரசியல் விடுதலை என்பது அரசியல் செயற்பாடு ("Action") என்பதில் இருந்து பிரித்தறிய முடியாதது. அரசியல் செயற்பாடுகளை நடத்துவது என்பது வாழ்க்கையின் அடிப்படைத் தேவைகளில் நிறைவு எய்தியவர்களால் மட்டுமே இயலும் என்றார். அரெண்ட்டின் கருத்துப்படி விடுதலை (விடுபாட்டுநிலை) என்பது கி.பி. ஐந்தாம் நூற்றாண்டு கிறித்தவக் கருதுகோளாகக் கருதப்பட்ட தன்னுரிமை ("free will or freedom of the will") அல்லது தன்னுள் விடுபாட்டுநிலைமை என்பதோடு தொடர்புடையது. இப்படி அரசியல் செயற்பாட்டுக்கு முக்கிய காரணமான விடுபாட்டுநிலைமை (விடுதலை) இருந்தபோதிலும், இது அரசியல் செயற்பாட்டில் ஒரு முக்கியக் கூறாக விளங்கவில்லை.
# கல்விப் பொதுத் தராதர சாதாரண தரம் (இலங்கை)

**கல்விப் பொதுத் தராதரம் (சாதாரண தரம்)** அல்லது **க.பொ.த (சா/த)** இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடத்தப்படுகிறது. இது பிரித்தானிய சாதாரண தர படிநிலையின் அடிப்படையில் அமைந்தது. சாதாரண தரம் மாணவர்களால் மேல் இரண்டாம் கல்வியின் இறுதியில் (தரம் 9, 10) எடுக்கப்படுகிறது. 15-16 வயது காலத்தில் வெளியிலிருந்து அல்லது பாடசாலையில் கல்வி பயிலும் மாணவர்களால் தோற்றப்படுகிறது. இதன் பரீட்சைகள் சிங்களம், தமிழ், ஆங்கில ஆகிய மொழி மூலங்களில் நடைபெறுகிறது.
# கல்விப் பொதுத் தராதர உயர் தரம் (இலங்கை)

**கல்விப் பொதுத் தராதரம் (உயர் தரம்)** அல்லது **க.பொ.த (உ/த)** இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடாத்ததப்படுகிறது. இது பிரித்தானிய சாதாரண உயர் படிநிலையின் அடிப்படையில் அமைந்தது. கல்விப் பொதுத் தராதர சாதாரண தரம் தேறிய மாணவர்கள் கட்டாயமற்ற இரண்டு வருடங்களின் பின்பு (தரம் 11 மற்றும் 12 அல்லது பாடசாலை மூலமற்ற விண்ணப்பதாரிகள்) இப்பரீட்சையினை எழுத முடியும். அனேகமானவர்கள் குறிப்பிட்ட பாடசாலைகள் மூலம் பரீட்சைக்கு விண்ணப்பிக்க, பாடசாலைக் கல்வியை விட்டவர்கள் தனியாக விண்ணப்பிக்க முடியும். இத்தகைமை இலங்கை பல்கலைக்கழகங்களுக்கான அனுமதிப் பரீட்சையாகவும் பயன்படுகின்றது. பரீட்சைகள் சிங்களம், தமிழ் மற்றும் ஆங்கிலம் ஆகிய மொழிகளில் நடாத்தப்படுகின்றது.
# கல்விப் பொதுத் தராதர உயர் தரம் (இலங்கை)

## கற்கைகள்

பாடசாலை மாணவர்கள் பரீட்சைக்குத் தேற்ற 2 ஆண்டுகள் பாடசாலையில் படித்திருக்க வேண்டும். பரீட்சைகள் ஐந்து முதன்மை கற்கை நெறிகளில் நடைபெறும்.
1. பெளதீக விஞ்ஞானம் - இணைந்த கணிதம், பெளதீகம் மற்றும் வேதியியல்
1. உயிரியல் விஞ்ஞானம் - உயிரியல் (தாவரவியல் மற்றும் விலங்கியல்) இணைந்த பெளதீகம் மற்றும் வேதியியல்
1. வர்த்தகம் மற்றும் கணக்கியல் இதனுடன் கீழே காணப்படும் ஏதேனும் ஒரு பாடத்தை தெரிவுசெய்ய வேண்டும். 1. வியாபார புள்ளிவிபரவியல். 2. புவியியல் 3.அரசியல் 4.வரலாறு (இலங்கை வரலாறுடன் இந்திய வரலாறு அல்லது ஐராேப்பா வரலாறு அல்லது உலக வரலாறு) 5.லாஜிக் விஞ்ஞான முறை 6.ஆங்கிலம் 7.ஜேர்மன் 8. பிரஞ்சு 9.விவசாயம் 10.இணைந்த கணிதம் 11.I.C.T
1. கலை
1. தொழினுட்பம்
# தனியாள் வணிகம்

தனி ஒருவரின் மூலதனத்துடன் தனி ஒருவரே அதனை ஒழுங்கமைத்து இலாப நட்டத்தையும் அவரே அனுபவித்து செயற்படும் நிறுவன அமைப்பு தனி வியாபாரம் அல்லது தனி நபர் முயற்சி எனப்படும்.
# தனியாள் வணிகம்

## இதன் பண்புகள்.

- உரிமை ஒருவருக்கே சொந்தமானது.
- மூலதனம் தனி ஒருவருடையது.
- பொறுப்பு வரையறையற்றது.
- இலாப நட்டம் தனி
- பதிவு செய்தல் கட்டாயம் இல்லை
- கணக்கு.வைப்பு கட்டாயம்
- இடர்பாடுகளுக்கு தனியாக முகம் கொடுத்தல்
# தனியாள் வணிகம்

## தனி வியாபாரத்தின் நன்மைகள்.

- சுதந்திரமாக தீர்மானம் எமுக்கலாம்.
- சுட்ட கட்டுப்பாடுகள் குறைவு.
- இலாபம் முழுவதையும் தனி ஒருவரே பெற்றுக் கொள்ளலாம்.
- தீர்மானங்கள் நெகிழும் தன்மையுடையது.
- வியாபார இரகசியங்களை பாதுகாக்கலாம்.
# பங்குடைமை வணிகம்

இலாபம் உழைப்பதை பிரதான நோக்கமாகக் கொண்டு பொதுவான முயற்சியில் ஈடுபடக்கூடிய நபர்களுக்கிடையே ஏற்படுகின்ற ஒப்பந்தம் அல்லது உறுதி அல்லது உறவு பங்குடமை எனப்படும்.  
இங்கு ஒப்பந்தம் என்பது பங்குடமை முயற்சியையும் நிர்வாகத்தையும் யார் நடத்துவது எப்படி நடத்துவது போன்ற பங்குடமை நடவடிக்கைகள் தொடர்பான விதிகளை உள்ளடக்கிய பங்காளர்களுக்கிடையே ஏற்படும் ஓர் உடன்படிக்கையாகும்.  
இவ் ஒப்பந்தங்கள் வாய் மூலம் அல்லது எழுத்து மூலம் அல்லது நடத்தைகள் மூலம் அமையலாம்.  
es:Sociedad mercantil
fi:Kommandiittiyhtiö
# திணைக்களங்கள் (இலங்கை)

இலங்கையில் **திணைக்களங்கள்** (*departments*) என்பது மக்களுக்கு பண்டங்களையும் சேவைகளையும் வழங்குவதற்காக நிறுவப்பட்ட அரசு வணிக அமைப்பாகும். திணைக்களங்கள் பிரித்தானியர் ஆட்சிக்காலத்தில் முதன் முதலில் நிறுவப்பட்டன. சேவை நோக்கத்துடன் நிறுவப்பட்ட இலாப நோக்கமற்ற இவை தமது செலவினங்களுக்காக வரவுசெலவுத் திட்ட நிதி ஒதுக்கீட்டின் கீழ் செயல்படுகின்றது. சில திணைக்களங்கள் தமது செலவினங்களுக்காக வருமானத்தைப் பெற்றுக் கொள்கின்றன. வணிக அடிப்படையில் இலங்கையில் முதன் முதலில் தாபிக்கப்பட்ட வர்த்தக திணைக்களம் தபால் தந்தி தொடர்பு திணைக்களமும், புகையிரதத் திணைக்களமுமாகும்.
# திணைக்களங்கள் (இலங்கை)

## திணைக்களத்தின் பண்புகள்.

- உரிமை அரசிற்குரியது.
- உரிய அமைச்சினால் நாடாளுமன்றத்தில் திணைக்கள சட்டத்தின் மூலம் உருவாக்கப்படுகின்றது.
- சட்ட நடவடிக்கைகள் திணைக்களப் பெயருக்கன்றி திணைக்கள தலைவரின் உத்தியோக பூர்வ பெயருக்கு எதிராகவே அமைய வேண்டும்.
- திணைக்களத்துக்குப் பொறுப்பான அமைச்சர்கள், நாடாளுமன்றம், நிதிச்சட்டம் போன்றவற்றுக்கு கட்டுப்படக்கூடியது.
- இலாபங்கள் அதன் முன்னேற்றத்துக்கும் அரச திரட்டு நிதிக்கும் சேரும்.
# பெறுவோன் கணக்கு மட்டுமுள்ள காசோலை

காசோலையில் குறிப்பிடப்பட்டுள்ள பெயருடைய வாடிக்கையாளரின் கணக்கில் வைப்புச் செய்வதன் மூலம் மாத்திரமே பணம் பெற முடியுமான காசோலை வகை இதுவாகும்.
# பெறுவோன் கணக்கு மட்டுமுள்ள காசோலை

## இதன் பண்பகள்.

- பெறுவோன் பெயர் குறிப்பிடப்பட்டிருக்கும்
- கொண்டுவருபவர் அல்லது காவி என்ற சொல் வெட்டப்பட்டிருக்கும்.
- காசோலை குறுக்குக்கோடு இடப்பட்டு பெறுவோன் கணக்கு மட்டும் என எழுதப்பட்டிருக்கும்.
- பெறுவோன் கணக்கில் வைப்புச் செய்வதன் மூலம் மாத்திரமே பணம் பெற முடியும்.
# ரியல் மாட்ரிட் காற்பந்தாட்டக் கழகம்

**ரியல் மாட்ரிட் காற்பந்தாட்டக் கழகம்** (*Real Madrid Club de Fútbol*, ), அல்லது பொதுவாக **ரியல் மாட்ரிட்**, என்பது 1902-இல் ஆரம்பிக்கப்பட்ட ஸ்பெயின் நாட்டின் மாட்ரிட் நகரைச் சார்ந்த ஒரு கால்பந்து கழகமாகும். அப்போதிருந்தே வழமையாக வெள்ளைநிற உடையை தாயக உடையாக அணிந்து வருகிறார்கள். பெயரிலுள்ள ரியல் என்பது ஸ்பானிய மொழியில் அரச என்று அர்த்தம். 1920-ஆம் ஆண்டு அல்போன்சா XII-ம் மன்னர் அணியின் பெயரில் அரச என்பதை சேர்த்துக்கொள்ளவும் கழகத்தின் சின்னத்தில் அரச மணிமகுடத்தைப் பொறிக்கவும் இணக்கம் அளித்தார். இக்கழகம் 1950-களில் தேசிய மற்றும் ஐரோப்பிய அளவில் ஒரு பெரும் சக்தியாக உருவெடுத்தது.
# பயணக் காசோலை

**பயணக் காசோலை** என்பது ஓரிடத்திலிருந்து பணத்தைக் கையில் கொண்டு செல்லாமல், தன்னிடமுள்ள பணத்தை ஒரு வங்கியில் செலுத்தி விட்டு, தேவையான போது, அந்த வங்கியின் பிற கிளைகளில் அல்லது அனுமதிக்கப்பட்ட நிறுவனங்கள் மூலம் பணத்தை எடுத்துக் கொள்ள வழங்கப்படும் காசோலைகளைக் குறிக்கிறது. இக்காசோலைகளை **சுழலும் காசோலை** என்றும் அழைப்பதுண்டு. இவ்வகைக் காசோலையைப் பொதுவாக பயணம் மேற்கொள்பவர்களே பயன்படுத்துகின்றனர்.
# பயணக் காசோலை

## பண்புகள்.

- இக்காசோலை கைமாற்ற முடியாதது.
- இக்காசோலையைப் பெற்றுக் கொள்ளவோ அல்லது பணத்தைப் பெற்றுக் கொள்ளவோ நடைமுறைக் கணக்கு அவசியமில்லை.
- இக்காசோலைகள் அதிக அளவாக பயணத்தின் போது மட்டுமே பயன்படுத்தப்படும்.
- இக்காசோலைக்கான பணம் பெற சமர்ப்பிக்கப்படும் போது உரிமை நிரூபிக்கப்பட வேண்டும்.
- செலாவணிக் கட்டுப்பாடுகளுக்கு உட்பட்டது.
# நிறுத்தற் கட்டளை

தன்னால் எழுதப்பட்ட குறிப்பிட்ட காசோலைக்குப் பணம் செலுத்த வேண்டாம் என காசோலை உரிமையாளரினால் வங்கிக்கு இடப்படும் எழுத்து மூலமான கட்டளை **நிறுத்தற் கட்டளை** (Stop Payment) எனப்படும். பொதுவாக தன்னால் சமர்பிக்கப்பட்ட காசோலை தொலைந்தாலோ அல்லது களவாடப்பட்டாலோ இந்தக் கட்டளை பிறப்பிக்கப்படும்
# நாட்பட்ட காசோலைகள்

தனி நபர் அல்லது நிறுவனம் மூலம் அளிக்கப்படும் காசோலைகள், அந்தக் காசோலையில் குறிப்பிடப்பட்ட தேதியிலிருந்து ஆறு மாத காலங்களுக்குள்ளும், அரசாங்கத்தின் மூலம் அளிக்கப்படும் சில காசோலைகள் அந்தக் காசோலையில் குறிப்பிடப்பட்ட தேதியிலிருந்து ஒரு மாத காலத்துக்குள்ளும் பணமாக மாற்றிக் கொள்ள முடியும். இப்படி குறிப்பிட்ட கால அளவுக்குள் பணமாக மாற்றப்படாத காசோலைகள் செல்லத்தகாதவையாக ஆகி விடுகின்றன. இந்தக் காசோலைகளை **நாட்பட்ட காசோலைகள்** என அழைக்கின்றனர்.
# தொலை வங்கி சேவை

**தொலை வங்கிச் சேவை என்பது** (Tele Banking System) வாடிக்கையாளர் ஒருவர் வங்கிக்குச் செல்லாமலேயே தொலைபேசி மூலம் வரையறுக்கப்பட்ட அளவு வங்கிச் சேவையை பெறக்கூடிய ஒரு முறையாகும். தொலைபேசி மூலம் இச்செவையை பெற விரும்புபவருக்கு வங்கியினால் அடையாள அட்டை வழங்கப்படும்.
# தொலை வங்கி சேவை

## இதன் பயன்கள்.

- கணக்கின் நிலுவையை அறியலாம்.
- காசோலை பற்றிய விபரங்களை அறியலாம்.
- மாதாந்தக் கட்டணங்களை செலுத்தலாம்.
# அமுக்குமைப் பாய்வு

**அமுக்குமைப் பாய்வு** (*Compressible flow*) என்பது பாய்வின்போது பாய்மங்களின் அழுத்தத்தைப் பொறுத்து அடர்த்தி மாறுபடுகின்ற பாய்வுகளைப் பற்றி ஆராயும் பாய்ம இயக்கவியலின் ஒரு பிரிவாகும். மாக் எண் 0.3-ஐத் தாண்டினால் (அ) பாய்வுப் புலத்தில் பெருத்த அளவில் அழுத்த மாற்றம் ஏற்பட்டால் மட்டுமே பாய்வில் அமுங்குமையின் விளைவுகள் கணக்கிலெடுத்துக் கொள்ளப்படும். அமுக்கமைப் பாய்வு மற்றும் அமுக்கவியலாப் பாய்வுகளுக்கு இடையேயுள்ள மிகமுக்கிய வேறுபாடு, அமுக்குமைப் பாய்வில் அதிர்வலைகள் மற்றும் அடைவோட்டம் ஆகியவை ஏற்படுவது ஆராயப்படும்.  
பாய்ம இயக்கவியலில் அழுத்தத்தினால் அடர்த்தி மாறக்கூடிய பாய்மங்கள் பற்றிய பிரிவு அமுங்குமைப் பாய்வு எனப்படுகிறது. பாய்ம திசைவேகம் மாக் எண் 0.3 அளவைத் தாண்டும் போது அல்லது ஒரு திரவம் அதிக அழுத்த வேறுபாடுகளுக்கு உட்படும் போது அமுக்கத்தினால் ஏற்படும் விளைவுகள் குறிப்பிடும் படியாக உள்ளது. அமுக்க ஓட்டம் குறிப்பாக அதிர்வு அலைகள் மற்றும் பாய்ம அடைப்பு ஆகியவற்றை அதன் மாதிரிகளில் விளக்குகிறது.
# அமுக்குமைப் பாய்வு

## வரையறை

பாய்ம இயக்கவியலில் பாய்மத்தின் போது பாய்மங்களின் பண்புகளில் ஏற்படுகிற மாற்றங்களை இந்த பகுதி விளக்குகிறது. பொதுவாக திரவ பொருள்களின் பாய்மத்தில் அடர்த்தி வேறுபாடு கணக்கில் எடுத்துக்கொள்ள முடியாத அளவில் இருக்கும். எனவே இந்த வகை ஓட்டங்களை அமுக்குமைக்குட்படாத ஓட்டம் என வகைபடுத்தப்பட்டு அது சார்ந்த கோட்பாடுகள் உருவாக்கப்பட்டன. அதிவேக நிலையில் வாயுக்களும், அதிக அழுத்த வேறுபாட்டில் திரவங்களும் அடர்த்தி வேறுபாட்டிற்கு உட்படுவதால் அவற்றை அமுக்குமை பாய்ம ஓட்ட மாதிரிகள் வாயிலாக துல்லியமான முடிவுகள் கணிக்கப்படுகின்றன.
அமுக்குமை அல்லாத ஓட்டங்களை நிறை அழிவின்மை விதி மற்றும் உந்த அழிவின்மை விதிகள் அடிப்படையாக கொண்டு தீர்வுகளை பெறலாம். பொதுவாக ஆற்றல் அழிவின்மை விதியும் தீர்வு காண பயன்படுதப்படுகிறது. ஆனால் அமுங்குமை ஓட்டத்தில் வெப்பநிலை என்ற ஒரு புதிய மாறி அடர்த்தி வேறுபாடு காரணமாக வருவதால் அதற்கு தீர்வு காண இயல்நிலை வாயு சமன்பாடு போன்றவை பயன்படுத்தப்படுகின்றன. மேலும் வெப்பத்தோடு சார்ந்த பாய்மத்தின் வெப்பயியக்கவியல் பண்புகள் விவரிக்கப்படுகிறது. இந்த சமன்பாடுகள் பாய்ம ஓட்டத்தை முழுமையாக விவரிக்கின்றன மற்றும் அவற்றின் தீர்வுகள் துல்லிய முடிவுகளை தருகின்றன.  
இங்கு அடர்த்தி வேறுபாடு என்று சொல்லப்படுவதால் அதற்கு ஒரு முதன்மை அல்லது குறிப்பு அடர்த்தி அவசியமாகிறது. இந்த குறிப்பு அடர்த்தி இங்கு தேக்கநிலை அடர்த்தி என அறியப்படுகிறது. தேக்கநிலை அடர்த்தி என்பது ஒரு பாய்மத்தை அதன் என்ட்ரோபி மாறாமல் இயக்கம் இல்லாத அமைதி நிலைமைக்கு கொண்டு வரும் போது உள்ள அடர்த்தி ஆகும். இந்த தேக்கநிலை அடர்த்தியோடு ஒப்பிடுகையில், அடர்த்தி வேறுபாடு 5% மேல் இருந்தால் அது அமுங்குமை பாய்ம ஓட்டமாகும். இயல்புநிலை வாயுக்களில் (தன்வெப்ப ஏற்பு விகிதம் 1.4) இந்த அடர்த்தி வேறுபாடு வாயுவின் திசைவேகம் 0.3 மாக் எண்ணுக்கு மேல் கருதத்தக்கதாக உள்ளது. ==
# அமுக்குமைப் பாய்வு

## அமுங்குமை ஓட்ட நிகழ்வுகள்

அமுங்குமை ஓட்டத்தில் இரண்டு முக்கிய வேறுபட்ட நிகழ்வுகள் உள்ளன. அவை அழுத்த அதிகரிப்பு அல்லது அழுத்த குறைவினால் ஏற்படுகிற அமுங்கு அலைகள் அல்லது தளர்வு அலைகள் (ஒலி அலைகளை போன்றது).
# அமுக்குமைப் பாய்வு

## அதிர்வு அலைகள்

பாய்மத்தின் வெப்ப இயக்கவியல் பண்புகளில் ஏற்படுகிற தொடர்ச்சி இல்லாத மாற்றங்களில் அதிர்வு அலைகளை வரையறுக்க முடியும். வாயுக்களின் அமுங்குமை ஓட்டத்தில் அதிர்வு அலைகள் உணரப்படுகிறது. ஒரு பரிமாண ஓட்டத்தில் அழுத்த அலைகளின் ஒருங்கிணைவு அதிர்வு அலைகள் உருவாக காரணமாகிறது. அதிர்வு அலைகளை உருவாக்க அதிர்வு குழாய்கள் பயன்படுகின்றன. இந்த அதிர்வு குழாய்களில் வெவ்வேறு அழுத்தத்தில் உள்ள இரு பாய்மங்களை பிரிக்கின்ற தடுப்பினை நீக்கும் போது அதிர்வு அலைகள் உண்டாகிறது.
இரு பரிமாண மற்றும் முப்பரிமாண ஒட்டங்களில் கோண அதிர்வு அலைகளும் உண்டாகின்றன. கோண அதிர்வு அலைகள் பொதுவாக ஓட்டத்தின் திசை மாறும் பொது உண்டாகின்றன. இதற்கு எளிமையான எடுத்துக்காட்டாக ஒலியைவிட அதிக வேகத்தில் செல்லும் விமான முகப்பில் இந்த இருவகை அதிர்வு அலைகளும் உண்டாகின்றன.
# அமுக்குமைப் பாய்வு

## காற்று இயக்கவியல்

காற்று இயக்கவியல், பாய்ம இயக்கவியல் மற்றும் வாயு இயக்கவியலின் உட்பிரிவாகும். அதிவேக காற்று இயக்கத்தின் போது அது ஏற்படுத்துகின்ற விசைகளை பற்றி காற்று இயக்கவியல் விவரிக்கின்றது. அமுங்குமை பாய்ம ஓட்டக் கோட்பாடுகள் மிகவும் சிக்கல் நிறைந்த சமன்பாடுகளை கொண்டிருப்பதால், முதலில் அவற்றை அமுங்கமை இல்லாத ஓட்டமாக கருதி அவற்றின் தீர்வுகள் காணப்பட்டு பின்பு சில திருத்தக் காரணிகளை கொண்டு அமுங்குமை ஓட்டத் தீர்வுகள் காணப்படுகின்றன.
# சேமிப்பு வங்கிகள்

சேமிப்பு வைப்பு மற்றும் நிலையான வைப்புக்களினூடே மக்களிடமிருந்து பணத்தை ஏற்றுக் கொள்ளும் வங்கிகள் **சேமிப்பு வங்கியாகும்**. சேமிப்பு வங்கிகளின் பிரதான நோக்கம் தேசிய பொருளாதாரத்தின் சேமிப்பு வீதத்தை உயர் மட்டத்துக்கு கொண்டு செல்வதாகும். இதற்காக பொது மக்கள் மத்தியில் சேமிப்பு பழக்கத்தை ஏற்படுத்தல், சேமிப்புக்களை ஒன்று திரட்டுதல், முதலீட்டுக்கான நிதியை வழங்குதல், வேலைவாய்ப்பை அதிகரித்தல், மக்களின் வாழ்க்கைத் தரத்தை உயர்த்துதல் என்பன இதன் குறிக்கோள்கள் ஆகும்.
# அபிவிருத்தி வங்கி

இலாப நோக்கம் என்பதை விட நாட்டின் பொதுப் பொருளாதார அபிவிருத்தியை நோக்கமாகக் கொண்டு இயங்கும் வங்கி அமைப்புகள் **அபிவிருத்தி வங்கிகள்** எனப்படும். நீண்டகால முதலீட்டு வழிமுறையாக உள்நாட்டு வெளிநாட்டு நிதியை சேகரித்தல் அவற்றை தேசிய திட்டமிடலின் கீழ் விநியோகித்தல் பொருளாதார அபிவிருத்திக்கான நடுத்தர மற்றும் நீண்ட கால கடன் வழங்கும் நிறுவனமாகவும் இவை காணப்படுகின்றன.
# அமுக்கவியலாப் பாய்வு

பாய்ம இயக்கவியலில் **அமுக்கவியலாப் பாய்வு** (*Incompressible flow*) எனப்படுவது யாதெனின், பாய்வு முழுமைக்கும் ஒரு நுண்பாய்மத்தொகுதியின் அடர்த்தி மாறாமலிருக்கும் பாய்வைக் குறிப்பதாகும். அமுக்கவியலாத் தன்மையை கணித வடிவத்தில் குறிப்பதாயின், பாய்மத் திசைவேகத்தின் விரிதல் சுழியமாகும்.  
அமுக்கவியலாப் பாய்வானது, பாய்மம் அமுக்கவியலாதது என்று குறிப்பதில்லை. மாறாக, அமுக்குமைப் பாய்வுகளும் ஒரு குறிப்பிட்ட அளவு வரை (ஒரு குறிப்பிட்ட திசைவேகம் வரை) அமுக்கவியலாததாகப் பாவிக்கப்பட்டு பாய்வுப் புதிர்கள் தீர்க்கப்படலாம் என்பதையே குறிக்கிறது. பாய்வின் திசைவேகத்தோடு நகரும் ஒரு நுண்பாய்மத்தொகுதியின் அடர்த்தி பாய்வில் மாறாமலிருப்பின் அது அமுக்கவியலாப் பாய்வாகும்.
# தேசிய சேமிப்பு வங்கி (இலங்கை)

தபால் அலுவலக சேமிப்பு வங்கி (1880) இலங்கை சேமிப்பு வங்கி (1732) தேசிய சேமிப்பு இயக்கம் (1945) சேமிப்பு சான்றிதழ் இயக்கம் என்பன ஒன்றிணைக்கப்பட்டு 1971ம் ஆண்டு தேசிய சேமிப்பு வங்கி சட்டத்தின் கீழ் உருவாக்கப்பட்டதே இவ்வங்கி.
# தேசிய சேமிப்பு வங்கி (இலங்கை)

## தேசிய சேமிப்பு வங்கி வழங்கும் விஷேட சலுகைகள்.

- கணக்கை இலகுவாக ஆரம்பிக்கலாம்.
- அதிக வட்டி செலுத்தப்படுகின்றது.
- நாட்டின் தபாற் கந்தோர்களினூடாகவும் கணக்குகளை ஆரம்பிக்கலாம்.
# தேசிய சேமிப்பு வங்கி (இலங்கை)

## இதன் செயற்பாடுகள்

- சேமிப்பு மற்றும் நிலையான வைப்புக்களை நடைமுறைப்படுத்தல்
- கடன்களை வழங்குதல் (தனியார் மற்றும் அரசுக்கு)
- திரைசேரி உண்டியல்களை கொள்வனவு செய்தல்.
- பங்குச்சந்தையில் முதலீடுகளை செய்தல்
# வியாபார வங்கி

சாதாரண வங்கிகளைப் போல் இவை வைப்புக்களை ஏற்பதில்லை. ஆனால் வியாபாரிகளுக்குத் தேவையான நிதியியல், முகாமைத்துவ அறிவுரைகள் மற்றும் அதனுடன் தொடர்பான சேவைகளையும் சிறப்பாக வழங்கும் விஷேட வங்கிகளாகும்.
# வியாபார வங்கி

## இதன் தொழிற்பாடுகள்.

- வியாபாரிகளுக்கு முகாமைத்துவ அறிவுரைகளை வழங்குதல்.
- செயற்திட்டங்களுக்கான அறிக்கைகளை சமர்பித்து ஆலோசனைகளை வழங்குதல்.
- பங்கு ஒப்புறுதியாளராக தொழிற்படல்
- உண்டியல்களை ஒப்புக் கொள்ளல் மற்றும் கழிவு நீக்கம் செய்தல்
- ஆதணங்களை குத்தகைக்கு வழங்குதல்.
- நிதி முகாமையை மேற்கொள்ளல்
# கட்டளைக் காசோலை

கட்டளைக் காசோலைக்கு மற்றொரு பெயர் தான் **உத்தரவாதக் காசோலை**. காசோலையில் குறிப்பிடப்பட்டுள்ள பெயருடைய நபருக்கு அல்லது அவருடைய உத்தரவுப்படி குறிப்பிட்ட தொகையை செலுத்துமாறு எழுதப்பட்ட காசோலையாகும். இதனை கைமயற்ற விரும்புபவர் காசோலையின் பின்புறம் சாட்டுதல் செய்ய வேண்டும். முகப்பில் பெயர் எவ்வாறு எழுதப்பட்டுள்ளதோ அவ்வாறே பின்புறமம் எழுதப்பட வேண்டும்.
# கட்டளைக் காசோலை

## இதன் பண்புகள்.

- பெறுவோனின் பெயர் குறிப்பிடப்பட்டிருக்கம்.
- கொண்டுவருபவர் அல்லது காவி என்ற சொல் அடிக்கப்பட்டிருக்கும்.
- சாட்டுதல் செய்யும்போது புறக்குறிப்பு கட்டாயமாகும்.
- பொதுவாக கூடிய பெறுமதிக்குப் பயன்படுத்தப்படும்.
# காவிக் காசோலை

காசோலையில் பெயர் குறிப்பிடப்பட்டுள்ள நபருக்கு அல்லது அக்காசோலையை கொண்டு வருபவருக்கு காசோலையில் குறிப்பிட்ட தொகையை செலுத்தும்படி எழுதப்பட்ட காசோலைகள் **காவிக் காசோலை.** எனப்படும். இக்காசோலையை யார் வங்கியில் சமர்பித்து பணம் கோருகின்றாரோ அவருக்கு வங்கி பணம் கொடுக்கும்.
# காவிக் காசோலை

## இதன் பண்புகள்.

- கொண்டு வரும் நபருக்கு பணம் வழங்கப்படும்.
- சாதாரண தாள் நாணயங்களின் தொழிற்பாட்டுக்குச் சமமானது.
- சிறியளவான கொடுக்கல் வாங்கலின் போது அபருமளவு பயன்படுத்தப்படுகின்றது.
# தேக்கப்புள்ளி

மற்றும் தேக்கப்புள்ளியைக் காண்பிக்கும் புகைப்படம்.]]  
பாய்ம இயக்கவியலில் **தேக்கப்புள்ளி** (*Stagnation point*) என்பது பாய்வுப் புலத்தில் பாய்வின் திசைவேகம் சுழியமாக இருக்கும் புள்ளியாகும். பாய்வோடி தொடர்பிலிருக்கும் திடப்பொருட்களின் பரப்பில் தேக்கப்புள்ளி ஏற்படுகிறது, திடப்பொருளால் அப்புள்ளியில் பாய்மம் நகராதபடி செய்யப்படுகிறது. பெர்னூலியின் சமன்பாடுகளின்படி திசைவேகம் சுழியமாக இருக்குமிடத்தில் நிலை அழுத்தம் அதிகபட்சமாக இருக்கும், எனவே தேக்கப்புள்ளிகளில் நிலை அழுத்தம் அதிகமாக இருக்கும். அத்தகைய நிலை அழுத்தம் தேக்க அழுத்தம் என்றழைக்கப்படும்.  
அமுக்கவியலாப் பாய்வுகளுக்குப் பொருந்தும் பெர்னூலியின் சமன்பாடுகளின்படி, இயக்கநிலை அழுத்தம் மற்றும் நிலை அழுத்தம் ஆகியவற்றின் கூட்டுத்தொகையே தேக்க அழுத்தம் ஆகும். மேலும், பொதுவாக மொத்த அழுத்தம் எனப்படுவது இயக்கநிலை அழுத்தம் மற்றும் நிலை அழுத்தம் ஆகியவற்றின் கூட்டுத்தொகையாகும், ஆகவே அமுக்கவியலாப் பாய்வுகளில் தேக்க அழுத்தம் மொத்த அழுத்தத்துக்குச் சமம்.
# தேக்கப்புள்ளி

## உசாத்துணைகள்

- Clancy, L.J. (1975), *Aerodynamics*, Pitman Publishing Limited, London.
# குத்தகை கம்பனிகள்

பாரிய பெறுமானம் கொண்ட ஆதனங்களை மாதாந்தம் அல்லது வருடாந்தம் கட்டணம் செலுத்தும் முறை மூலம் உரிமையை தம்மிடம் வைத்துக் கொண்டு வாடகைக்கு விடும் கம்பனிகள் குத்தகைக கம்பனிகள் ஆகும். சொத்துக்களை குத்தகைக்கு கொள்வனவு செய்யும்போது தேவையான நிதி வசதிகளையும் இவை வழங்குகின்றன.
# இயக்கநிலை அழுத்தம்

பாய்ம இயக்கவியலில் **இயக்கநிலை அழுத்தம்** (*Dynamic pressure*) என்பது q (அ) Q எனும் எழுத்தால் சுட்டப்படுகிறது. இது **திசைவேக அழுத்தம்** என்றும் சிலவேளைகளில் குறிக்கப்பெறும். சமன்பாட்டு வடிவில் கீழ்க்காணுமாறு இயக்கநிலை அழுத்தம் குறிக்கப்படும்.  
:<math>q = \tfrac12\, \rho\, v^{2},</math>  
இங்கு (அனைத்துலக முறை அலகுகள் பயன்படுத்தப்பட்டுள்ளன):  
:{| ="0"
|-
| <math>q\;</math> || = இயக்கநிலை அழுத்தம் - பாஸ்கல் அலகில் குறிக்கப்பட்டுள்ளது,
|-
| <math>\rho\;</math> || = பாய்ம அடர்த்தி - அலகு kg/m<sup>3</sup> (எ-கா: காற்றின் அடர்த்தி),
|-
| <math>v\;</math> || = பாய்மத் திசைவேகம் - அலகு m/s.
|}
# இயக்கநிலை அழுத்தம்

## இயல்பார்ந்த அர்த்தம்

இயக்கநிலை அழுத்தம் பாய்மத் துணிக்கையின் இயக்க ஆற்றலுடன் நெருங்கிய தொடர்புடையது ஏனென்றால் இரு கணியங்களும் துணிக்கையின் திணிவு(இயக்கநிலை அழுத்தத்தினை பொறுத்தவரை அடர்த்தியாக) மற்றும் வேகத்தின் வர்க்கத்திற்கு நேர் விகித சமனானவை.
இயங்குநிலை அழுத்தம் உண்மையில் பெர்னோலியின் சமன்பாட்டின் ஒரு பகுதியாகும். அடிப்படையில் இது இயங்கும் பாய்மத்திற்கான ஆற்றல் காப்பு சமன்பாடாகும். இயங்குநிலை அழுத்தமானது தேக்க அழுத்தம் மற்றும் நிலை அழுத்தம் இடையேயான வேறுபாட்டுக்கு சமமாக இருக்கும்.
# இயக்கநிலை அழுத்தம்

## உசாத்துணைகள்

- Clancy, L.J. (1975), *Aerodynamics*, Pitman Publishing Limited, London.
- Houghton, E.L. and Carpenter, P.W. (1993), *Aerodynamics for Engineering Students*, Butterworth and Heinemann, Oxford UK.
-
# இயக்கநிலை அழுத்தம்

## வெளியிணைப்புகள்

- Definition of dynamic pressure on *Eric Weisstein's World of Science*
# பங்கு இலாபம்

**பங்கு இலாபம்** என்பது பங்குச்சந்தையில் முதலீட்டைப் பெற்றுள்ள நிறுவனங்கள் குறித்த கால எல்லையினுள் தங்கள் நிறுவனத்துக்குக் கிடைத்த இலாபத்திலிருந்து தன்னுடைய பங்குதாரர்களுக்கு, அவர்களுடைய பங்குத் தொகைக்கு ஏற்ப வழங்கும் இலாபத் தொகையாகும். இது குறிப்பிட்ட நிறுவனத்தின் நிதியாண்டின் இறுதியில் கணிக்கப்படும் இலாபத்திற்குப் பிறகு அளிக்கப்படுகின்றது.
# கடல்வழிப் போக்குவரத்து

**கடல் வழிப் போக்குவரத்து** என்பது கப்பல்கள் அல்லது படகுகள் மூலம் ஒரு இடத்திலிருந்து மற்றொரு இடத்திற்குக் கடல் வழியாகச் செல்லும் போக்குவரத்தைக் குறிப்பதாகும். இந்தப் போக்குவரத்து உள்நாட்டளவில் அதிகப் பயன்பாடுகளற்றதாக இருப்பினும் பன்னாட்டளவில் மிக முக்கியப் போக்குவரத்தாக இருக்கிறது.
# கடல்வழிப் போக்குவரத்து

## நன்மைகள்

- எடை அதிகமாக உள்ள பொருட்களை அதிகளவில் ஒரே நேரத்தில் எடுத்துச் செல்ல முடிகிறது.
- அதிகமான எண்ணிக்கையில் பயணிகள் ஒரே நேரத்தில் பயணம் செய்யலாம்.
- இது பன்னாட்டு வணிகத்தில் முக்கியப் பங்கு வகிக்கின்றது.
# கடல்வழிப் போக்குவரத்து

## தீமைகள்

- கடல்கள் இல்லாத நாடுகளுக்கு இப்போக்குவரத்து செயல்படுத்த இயலாது.
- கூடுதலான பயண நேரம் செலவாகிறது.
# நிலை அழுத்தம்

பாய்ம இயக்கவியலில் **நிலை அழுத்தம்** (*Static pressure*) பல்வேறுவகைகளில் பயன்படுத்தப்படுகின்றது. அவையாவன:  
- வானூர்திகளின் வடிவமைப்பு மற்றும் பயன்பாட்டில், *நிலை அழுத்தம்* என்பது வானூர்தியின் நிலை அழுத்தத் தொகுதியில் இருக்கும் காற்றின் அழுத்தமாகும்.
- பாய்ம இயக்கவியலில், பாய்வுப் புலத்தின் ஒரு குறிப்பிட்ட புள்ளியில் உள்ள அழுத்தமாகும். (பார்க்க: தேக்கப்புள்ளி)
- பாய்ம நிலையியலிலும் நிலை அழுத்தம் என்ற சொல்லாடல் பயன்படுத்தப்படுகிறது.  
பாய்வில், மொத்த அழுத்தம்= நிலை அழுத்தம் + இயக்கநிலை அழுத்தம்
# நிலை அழுத்தம்

## உசாத்துணைகள்

**வானூர்தி வடிவமைப்பு மற்றும் பயன்பாடு**
- .
- .
-
- Kermode, A.C. (1972) *Mechanics of Flight*, Longman Group Limited, London
- Lombardo, D.A., *Aircraft Systems*, 2nd edition, McGraw-Hill (1999), New York  
**பாய்ம இயக்கவியல்**
- Clancy, L.J. (1975), *Aerodynamics*, Pitman Publishing Limited, London
- Streeter, V.L. (1966), *Fluid Mechanics*, McGraw-Hill, New York
# தேக்க அழுத்தம்

பாய்ம இயக்கவியலில், **தேக்க அழுத்தம்** (*Stagnation pressure*) (அல்லது மொத்த அழுத்தம்) என்பது பாய்விலிருக்கும் தேக்கப்புள்ளியிலிருக்கும் நிலை அழுத்தம் ஆகும்.  
ஒரு தேக்கப்புள்ளியில் பாய்மத் திசைவேகம் சுழியமாகும், மேலும் பாய்வின் அனைத்து இயக்க ஆற்றலும் அகவெப்பமாறாச் செயன்முறையில் அழுத்த ஆற்றலாக மாற்றப்படுகிறது. இயல்சீரோட்ட இயக்கநிலை அழுத்தம், இயல்சீரோட்ட நிலை அழுத்தம் ஆகியவற்றின் கூட்டுத்தொகையே தேக்க அழுத்தமாகும். தேக்க அழுத்தம் சிலவேளைகளில் *பிடோட் அழுத்தம்* எனவும் குறிக்கப்பெறலாம், ஏனெனில் அது பிடோட் குழாய் மூலமாக அளவிடப்படுகிறது.
# உலகக் காற்று நாள்

**உலகக் காற்று நாள்** (*World Wind Day*) ஆண்டுதோறும் சூன் 15 ஆம் நாள் நடைபெறும் உலகளாவிய நிகழ்ச்சியாகும். இதை ஐரோப்பிய காற்று ஆற்றல் ஆணையமும், உலகளாவிய காற்று ஆற்றல் மன்றமும் ஒழுங்குப்படுத்தி வருகின்றது. இது காற்றாற்றலைக் கொண்டாடும் தினமாகும். மேலும் இந்நாளில் காற்றாற்றலைப் பற்றிய விழிப்புணர்வையும், முக்கியத்துவத்தையும், அதன் வாய்ப்புகளையும், குழந்தைகள் மற்றும் வயதானோர் அறியும் படி செய்யப்படுகிறது.
# உலகக் காற்று நாள்

## 2012

2012 ஆம் ஆண்டு, காற்றாற்றலின் முக்கியத்துவத்தை வலியுறுத்துவதற்காக சென்னை மெரினா கடற்கரையில் விழிப்புணர்வு முகாம் நடத்தப்பட்டது.
# அடைவோட்டம்

**அடைவோட்டம்** (அல்லது **நெறிசல் ஓட்டம்**) (*Choked flow*) என்பது ஒரு அமுக்குமைப் பாய்வு விளைவாகும். அடைபடும் அல்லது மட்டுப்படுத்தப்படும் பாய்வின் பண்பு திசைவேகம் ஆகும்.  
அடைவோட்டம் **வெஞ்சுரி விளைவு**டன் தொடர்புடைய பாய்ம இயக்கவியல் நிலையாகும். ஒரு குறிப்பிட்ட வெப்பநிலை மற்றும் அழுத்தத்திலுள்ள பாய்மம் ஒரு கட்டுப்பாட்டுப் பகுதிவழியே (அதாவது நுனிக்குழலின் கழுத்துப்பகுதி அல்லது குழாயின் அடைப்பிதழ் வழியே) குறை-அழுத்தம் கொண்ட பகுதிக்குச் செல்லும்போது அப்பாய்வின் திசைவேகம் அதிகரிக்கிறது. பாய்வெதிர்த்திசையில் பாய்வானது குறையொலிவேக நிலையிருக்கும்போது, நிறை அழிவின்மை விதிப்படி, குறைந்த குறுக்குவெட்டுப் பரப்புடைய கட்டுப்பாட்டுப் பகுதிவழி செல்லும்போது பாய்மத்தின் திசைவேகம் அதிகரிக்க வேண்டும். அதே வேளையில், வெஞ்சுரி விளைவின்படி, கட்டுப்பாட்டுப் பகுதியின் பின்னிருக்கும் பாய்வுத்திசையில் நிலை அழுத்தம், அதன் பயனாக அடர்த்தியும், குறைகின்றன. பாய்வெதிர்த்திசையில் இருக்கும் நிலைகள் மாறாமல் இருக்கும்போது, பாய்வுத்திசையில் அழுத்தம் குறைந்தாலும் *நிறை பாய்வு விகிதம்* மாறாமல் நிலைபெற்றிருக்கும் நிலையே அடைவோட்டம் ஆகும்.  
ஓரியல்புப் பாய்மங்களுக்கு, வெப்பமாறா நிலையில் அடைவோட்டம் ஏற்படும் புள்ளியில் புறஞ்செல் பாய்வின் திசைவேகம் ஒலியின் விரைவுக்குச் சமமாக இருக்கும், அதாவது மாக் 1 ஆகும். பாய்வெதிர்த்திசையில் அழுத்தத்தை அதிகரிப்பதன் மூலமாகவோ அல்லது வெப்பநிலையைக் குறைப்பதன் மூலமாகவோ அடைவோட்ட நிலையில் நிறை பாய்வு விகிதத்தை அதிகப்படுத்தலாம்.  
அடைவோட்டம் பலவிதங்களில் பொறியியலில் பயன்படுகிறது, ஏனெனில் நிறை பாய்வு விகிதம் பாய்வுத்திசையிலிருக்கும் அழுத்தத்தைச் சார்ந்திருப்பதில்லை, பாய்வெதிர்த்திசையிலிருக்கும் வெப்பநிலை மற்றும் அழுத்தத்தை மட்டுமே சார்ந்திருக்கிறது. அடைவோட்ட நிலையில், அடைப்பிதழ்கள் மற்றும் அளவுதிருத்திய துளைத்தட்டுக்கள் வழியே தேவையான நிறை பாய்வு விகிதத்தைப் பெறலாம்.
# அடைவோட்டம்

## வெளியிணைப்புகள்

- Additional accidental release source terms
- Choked flow of gases
- Development of source emission models
- Restriction orifice sizing control Perform orifice plate, restriction orifice sizing calculation for a single phase flow.
# கச்சி உலா

**கச்சி உலா** என்னும் நூல் 14ஆம் நூற்றாண்டில் வாழ்ந்த இரட்டைப்புலவர் எனப் போற்றப்படும் இரட்டையர் பாடிய நூல் எனச் சோழமண்டல சதகம் கூறுகிறது.  
இந்தக் கச்சி உலா இப்போது இல்லை.  
ஒருவேளை இவர்கள் பாடிய ஏகாம்பரநாதர் உலாவைக் குறிக்கக்கூடியதாக இது இருக்கக்கூடும்.
# கச்சி உலா

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# வில்பத்து தேசிய வனம்

**வில்பத்து சரணாலயத்தின்** அமைவிடம், அனுராதபுரத்தில் இருந்து 30 கி.மீ தூரத்தில் (கொழும்பில் இருந்து 180 கி.மீ) வட மத்திய, வட மேல் மாகாணங்களில் கடல் மட்டத்திலிருந்து 152 மீட்டர் உயரத்தில் அமைந்துள்ளது. இதன் தெற்கு எல்லையாக மோதரகம் ஆறும் வடக்கு எல்லையாக கலா ஓயாவையும், மேற்கு எல்லையாக இந்து சமுத்திரத்தையும் கொண்டுள்ளது. வில்பத்துவே இலங்கையில் உள்ள பெரிய சரணாலயம் ஆகும். இதன் பரப்பளவு 131, 693 ஹெக்டேயர் ஆகும். இங்கு 60க்கும் மேற்பட்ட குளங்களும், ஏரிகளும் உள்ளடங்கும்.  
இங்கு ஆண்டுக்கான சராசரி வெப்பநிலை 27.2 செல்சியசாக காணப்படுகிறது. மழை வீழ்ச்சி ஆண்டுக்கு 1000மிமி ஆகும். இலங்கையின் வறண்ட வலயத்தில் அமைந்திருந்தாலும் அதிகமான நீர் நிலைகள் காணப்படுகின்றன. வட கீழ் பருவக் காற்று மூலமும், மார்ச் ஏப்ரல் மாதங்களில் பருவ மழை மூலமும் நீரைப் பெற்றுக் கொள்ளும் வில்பத்துவில் ஏப்ரல் முதல் செப்டம்பர் வரை உலர் கால நிலையாகவே காணப் படுகிறது.  
அதிகம் மழை பெறும் பகுதிகளில் உயர்ந்த மரங்களை கொண்ட அடர்ந்த காடுகளும், கடல் சார்ந்த பகுதிகளில் உவர் நீர்த் தாவரங்களும், மற்றும் பற்றைக் காடுகளும், புதர்க் காடுகளும் வில்பத்துவில் உள்ளடங்குகிறது.
# வில்பத்து தேசிய வனம்

### பிராணிகள்

இந்த பூங்காவில் சிறுத்தைகள், யானைகள், நரிகள், ஓநாய்கள், மான்கள் போன்ற விலங்குகளும் 120 வகையான பறவைகளும் வாழ்கின்றன.
# கச்சிக் கலம்பகம்

**கச்சிக் கலம்பகம்** என்னும் நூல் 14ஆம் நூற்றாண்டில் வாழ்ந்த இரட்டைப்புலவர் பாடியது எனப் புலவர் புராணம் பாடிய புலவர் குறிப்பிடுகிறார்.  
மூவர் அம்மானை என்னும் நூலில் தில்லைக் கலம்பகப் பாடல் ஒன்று இருப்பது போலக் கச்சிக்கு உரிய அம்மானைப் பாடல் ஒன்றும் உள்ளது.  
குறிப்பு – பூண்டி அரங்கநாத முதலியார் (1837 - 1893) என்பவர் “கச்சிக் கலம்பகம்” என்னும் பெயரில் ஒரு நூல் செய்துள்ளார்.
# கச்சிக் கலம்பகம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# திமிசுத்தாரை

**திமிசுத்தாரை** (*Ramjet*) எனப்படுபவை ஒருவகை காற்றெரி தாரைப் பொறிகளாகும். இவை வழமையான சுழலும் அமுக்கிகள் ஏதுமற்று, பொறியின் முன்னேறும் இயக்கத்தை வைத்தே உள்வரும் காற்றை அமுக்குகின்றன. இவை சுழிய வேகத்தில் உந்துவிசையை உருவாக்குவதில்லை, எனவே நிலையாயிருக்கும் ஒரு வானூர்தியை இவற்றால் நகர்த்தவியலாது. ஆகையால் இப்பொறிகள் செயல்பட ஆரம்பிக்கும் வேகம் வரைக்கும் வேறுவகையான உந்துகைத் தொகுதிகள் பயன்படுத்தப்படுகின்றன. திமிசுத்தாரைகள் சிறப்பாகச் செயல்புரிய குறிப்பிட்ட அளவு வேகம் தேவை, பொதுவாக மாக் 3 வேகத்துக்கருகில் இவை மிகச் சிறப்பாகச் செயல்புரிகின்றன. பொதுவாக திமிசுத்தாரைகள் மாக் 6 வேகம் வரையிலும் பயன்படுத்தப்படுகின்றன.  
அதிவேகப் பயன்பாடுகளுக்காக சிறிய மற்றும் எளிமையான வடிவமைப்பு கொண்ட பொறிகள் தேவைப்படும் இடங்களில் திமிசுத்தாரைகள் பயன்படுத்தப்படுகின்றன, எ-கா: ஏவுகணைகள். பலநேரங்களில் திமிசுத்தாரைகள், *துடிப்புத்தாரை*களோடு (Pulsejet) குழப்பிக்கொள்ளப்படுகின்றன; இவற்றுக்கிடையேயான முக்கிய வேறுபாடு - திமிசுத்தாரைகள் தொடர்ச்சியாக எரிதல் செயல்முறையுடையவை, ஆனால் துடிப்புத்தாரைகள் விட்டுவிட்டு எரியும் செயல்முறை உடையவை.
# மீத்திமிசுத்தாரை

**மீத்திமிசுத்தாரை** (**மீ**யொலிவேக எரிதல் **திமிசுத்தாரை**) (*Scramjet*) எனப்படுவது ஒருவகை திமிசுத்தாரை, காற்றெரி தாரைப் பொறியாகும்; இதில் எரிதல் மீயொலிவேகத்திலேயே நடைபெறுகிறது. திமிசுத்தாரைகளைப் போலவே, இவையும் அதிவேகத்தில் செல்லும்போதுதான் காற்றை அமுக்கு, எதிர்முடுக்கம் கொடுத்து எரித்து உந்துவிசையை ஏற்படுத்துகிறது; ஆனால் திமிசுத்தாரைகளில் காற்று, குறையொலிவேகத்துக்கு எதிர்முடுக்கம் செய்யப்படுகிறது - மீத்திமிசுத்தாரைகள் அந்தளவுக்கு காற்றை எதிர்முடுக்கம் செய்யாமல் மீயொலிவேகத்திலேயே எரித்தலை நிகழ்த்துகின்றன. இதன்மூலம் மீத்திமிசுத்தாரைகள், திமிசுத்தாரைகளைவிட பன்மடங்கு அதிக வேகத்தில் சிறப்பாகச் செயல்புரியக்கூடும்: கோட்பாட்டளவில் அவற்றின் அதிகபட்ச வேகம் மாக் 12 (9,100&nbsp;mph; 15,000&nbsp;km/h) முதல் மாக் 24 (18,000&nbsp;mph; 29,000&nbsp;km/h) எனுமளவில் இருக்கும்.